JohanHeinsen/ENO huggingface dataset:
Lolland-Falsters Stifts-Tidende, 1838-11-16
Spanien. De legitimistiske Blade meddele Efterretning om en hæftig Fægtning, som skal have fundet Sted mellem Christinerne og Carlisterne, og hvori de Første skulle være blevne overvundne, dog mangler man endnu paalidelige Efterretninger omdenne Fægtning. Munagorris Foretagende, af hvilket man lovede sig saa betydelige Resultater, mener man nu aldeles ikke kommer i Stand, og der er endog Tale om, at han ganske vil opløse det om ham samlede Corps. J Valencia har der fundet urolige Optrin Sted. Forbittret over den Grusomhed Cabrera overalt udøvede fordrede nemlig Folket at Generalkapitainen, General Mende; Vigo, skulde lade de fangne Carlister henrette som Repressalier for de myrdede Christiner. Dette modsatte han sig imidlertid, og da han personlig begav sig hen til det oprørske Folk, og det næsten var lykkedes ham at berolige dette, blev han skudt af en Flok maskerede Personer. Oberst Narcisse Lopez, der nu overtog Commanden, saae sig nødt til at give efter, og en stor Deel fangne Carlister bleve henrettede, hvorefter Roligheden atter blev gjenoprettet, dog frygter man for at dette ikke vil vare længe. Da man ingen Efterretninger i den senere Tid har faaet fra Saragossa, frygter man meget for at lignende Optrin ogsaa der skulle have fundet Sted, hvilket vilde være saa meget mere beklageligt som alle Fængslerne der ere opfyldte med Carlister.
Lolland-Falsters Stifts-Tidende, 1838-11-16
Mellem Narvaez og Espartero hersker der endnu Jalousie, og da sidstnævnte har søgt om Tilladelse til at forøge sin Armee til 40,000 Mand, smigrer man sig med, at denne General maaskee vil blive den fra hvem Spaniens Frelse vil gaae ud.
Lolland-Falsters Stifts-Tidende, 1838-11-16
Tydskland. J Cöln hersker der nu atter Rolighed og Øvrigheden er meget beskjæftiget med at udfinde Ophavsmændene til den sidste Tumult, Med Undtagelse af enkelte Avisartikler hører man forøvrigt aldeles intet og Ærkebispens Sag, og derer al Udsigt til at denne Sag fremdeles vil blive trukken i Langdrag. Ogsaa de hannoverske Anliggender ere uforandrede, skjøndt man undertiden hører at der fra Regjeringens Side arbeides paa at forene de forskjellige Jnteresser. J Frankfurt vedbliver endnu Forbundsdagen at holde Forsamlinger, men om Gienstanden for disse er man aldeles uvidende. De syv hannoveranske Professorers Sag mod Regjeringen henstaaer endnu uafgjort da Regieringen ikke har ladet møde for sig, dog har Retten nyelig forelagt den en Frist, inden hvilken den skal give Tilsvar, da der ellers vil falde Dom i Sagen. Montenegrinerne synes endnu ikke at have opgivet deres krigerske Planer, men bereder Alt til et nyt Feldttog, ved hvilket man troer at de ville søge at bemægtige sig et Punkt ved Søekysten, for derfra at kunne faae Understøttelse fra Udlandet. Da deres Tog saaledes vil blive rettet mod Tyrkiet, har Østerrig aftalt at handle i Forening med dette Rige.
Lolland-Falsters Stifts-Tidende, 1838-11-16
Rusland. Fra Moskau klager Handelstanden over, at de forvirrede persiske Anliggender alt begynde at udøve en skadelig Jndflydelse paa Handelen. De russiske Blade omtale kun meget lidet de orientalske Anliggender, dog føre de i det Helet meget fredeligt Sprog, og antage, at der ingenlunde er Grund til at frygte for at den europæiske Fred vil blive forstyrret ved disse Anliggender.
Lolland-Falsters Stifts-Tidende, 1838-11-16
Paa Universitetsboghandler Reitzels Forlag er i disse Dage udkommet et interessant Skrivt af Generalkrigscommissair Dr. J. Neergaard betitlet; Morderen Ole P. Kollerøds, Ole Hansens, Peter Christian Knudsens og flere andre Forbryderes Criminalsag, hvori han giver en historisk-psychologisk Fremstilling af disse Forbryderes i Juni Maaned f. A. forøvede Mord paa Kudsken paa Nymølle Papirfabrik Lars Pedersen, der om Morgenen blev funden død i sin Seng, svømmende i sit Blod af et ham i Halsen under Øret bibragt Stik, hvorhos hans Gjemmer fandtes aabnede, samt Klæder og Penge stiaalne. De nærmere Omstændigheder ved Mordet fortælles saaledes: Den ene af Morderne, Ole Hansen, der tidligere havde tjent som Vægter paa Nymolle og kjendte Localiteterne sammesteds, havde givet de tvende Andre Anslag paa ovennævnte Papirkudsk, hvem han vidste at være i Besiddelse af en ikke ringe Pengesum. Om Aftenen begave de sig alle tre til Rymølle, hvor Ole Hansen fra en Have trængte ind af et udtaget Vindue i en Værelse, der stødte til Kudskens Sovekammer, listede sig igjennem dette sidste og derpaa indenfra aabnede Døren for Ole Kollerød, der strax sprang ind i Sovekammeret med en oplukt Foldekniv i Haanden og medens Ole Hansen holdt den Opvaagnedes Hænder, greb denne med den venstre Haand under Hagen og med den høire Haand med eet eneste sikkert Snit overskar hans store Pulsaare i Halsen. Morderen var saa sikker i sin Sag, at han uden videre at undersøge, hvorvidt den Ulykkelige havde udaandet, strax kastede Dynen over Hovedet paa ham, og derefter med største Rolighed hialp Ole Hansen, at randsage den Myrdedes Eiendele og at bemægtige sig Penge, Klædningsstykker og Fødevare. Hans dyriske Koldblodighed var gaaet saa vidt, at han lige førend han udøvede Mordet med største Rolighed havde opsmøget det ene Trøieærme for at det ei skulde plettes med den Myrdedes Blod, og om muligt, blev denne mageløse Ufølsomhed over truffen derved, at han kort efter Mordet paa Hjemveien med sine to Staldbrødre (af hvilke den Tredie alene skulde holde Vagt udenfor, medens Mordet forøvedes) holdt et Maaltid af de den Myrdede frastiaalne Spisevarer, og sønderskar Sulet med den af Blodet endnu ryggende Kniv.
Lolland-Falsters Stifts-Tidende, 1838-11-16
Skibs- og Handelsefterretninger. HamburgsSkibsfarts- og Havne=Deputation har under 3 November bekjendtgjort, at der ved Twielenfleth er bleven opsat en Vand maaler, som angiver, hvor mange Fod Vand der findes paa Blankeneser=Sand, for at de opkommende Skibe, naar de see, at der endnu ikke er dybt nok for dem, ved Blankenese kunne have Tid til at lægge bi eller kaste Anker saalænge indtil Vandet har naaet den tilstrækkelige Høide. – Kjøbenhavn den 12 November. Efter den Conjunctur, som har viist sig Korn-Markedet fornemmeligt i Hvede, og hvorved Priserne paa denne Artikel bleve drevne op til 9 1/2 a 11 Rbd., er det nu igjen mere stille. Man vil nemlig kun for god Bager hvede endnu tilstaae 10 1/2 Rbd.; for ringere Sort til Brændeviinsbrænding bydes derimod kun 8 Rbd.; og en Mellemsort er solgt til 8 3/4 Rbd. Rug, reel Vare, er solgt, at modtage i Provindserne, til 4 Rbd. 4856 s.; her til 4 Rbd. 80 s. - 5 Rbd. 16 s. Byg, 2rad, at modtage i Provindserne, er, Forhold til Qvaliteten og til de forskjellige Udskibningssteder, betalt med 3 Rbd. 4064 s.; tørret dito dito med 3 Rbd. 8088 s. Hvad Havre angaaer, da kjendes kun her Prisen paa ny Vare, som er 2 Rbd. 3246 s. Prisen paa Raps er nominel, da der ikke gjøres nogen Omsætning i denne Artikel. – Drammen den 2 November. Tilførselen af Koruvarer hertil Stedet har i dette Aars Sommer været betydelig, og godt Byg af indeværende Aars Avling finder vedvarende villig Afsætning til antagelige Priser, idet herfor betales 2 Spd. 3 Ort a 2 Spd. 3 Ort 12 s. for Byg, god dansk Rug er betalt 3 Spd. 2 Ort, Hvede 6 Spd., Erter 3 Spd. 2 Ort. a 3 Spd. 3. Ort, alt pr. Tde mod 3 Md. Accept. - Christiania den 3 November. Af Trondhiems Adresseavis sees, at Kornhøsten i Opdal har slaaet aldeles feil, da Kornet deels ikke blev modent, deels frøs bort, saaledes at Alt er utjenligt til Sædekorn. Ogsaa Potatoshøsten har givet et daarligt Udbytte, hvorimod Haavlen i det Hele taget har havt et heldigt Udfald.
Lolland-Falsters Stifts-Tidende, 1838-11-16
Reisende fra den 7de til den 14de Novbr. 1838. Fra Gaabense til Vordingborg. Med Pakkeposten; Jomfruerne Posset og Lassen; Toldkassererer Winding; Fru Ross; Urtekræmmersvend Olufsen; Tøifabrikeur Nyebølle. Med Personposten. Jomfruerne Bistrup og Stillemann, Agent Schierbeck, Jomfru Boje, Pastor Rosen med Søn; Lieutenant Scheel. Udenfor Posterne: Proprietair Langsted; Kjøbmand K. Sidenius; Madam Sørensen; Kammerherre Rosenorn Lehn; Kammerraad Wilhielm; Hr. Svendsen.
Lolland-Falsters Stifts-Tidende, 1838-11-16
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1838-11-16
Bekjendtgjørelser. J Overeensstemmelse med Fr. 27 September 1799 § 18. bekjendtgjøres herved, at Litteratus J. C. Lange er beordret tiltalt for Overtrædelse af Anordningen om Trykkefriheden. Det kongelige Danske Cancellie, den 8de Novbr. 1838.
Lolland-Falsters Stifts-Tidende, 1838-11-16
Syltede Tamerinther, kan bekommes hos Kjøbmand H. Gram, til 20 sk. pr. Pd., sammesteds kan 2 a 3 Lpd. gode Krølhaar bekommes til billig Priis.
Lolland-Falsters Stifts-Tidende, 1838-11-16
At Rasmus Larsen, hvis Kone er belønnet for Huusflid af Mariboe Amts landoeconomiske Selskab, boer i Nr. Vedby, efterat Familien afvigte 1ste Maj var flyttet fra Grimmelstrup, bekjendtgjøres i Anledning af Directionens Annonce i Stifts tidenden o 135. Jøvrigt ere de Fortjenester af Huusflid, for hvilke Rasmus Larsens Kone er belønnet, mig aldeles ubekiendte. Det er derimod almindelig bekjendt, at Gaardmand Jacob Johansen i Kippinge er en driftig og dulig Bonde. Riserup Præstegaard den 15de Novbr. 1838. Lund.
Lolland-Falsters Stifts-Tidende, 1838-11-16
Auction. Efter Overeenskomst med vedkommende Auctionsdirecteur bliver det Stervboet efter afdøde Gaardmand Johan Hendrik Rasmussen i Grænge tilhørende Huus, beliggende paa Saxkjøbing Byes Sønder Westergade under Matr. . 97 er opraabt til Bortsælgelse ved en eneste Auction som afholdes paa Bye- og Herredscontoiret i Saxkjøbing Onsdagen den 28de dennes om Formiddagen Kl. 10. Conditioner, Vurderingsforretning og Adkomstdocumenter over den sælgende Eiendom erfares paa Auctionsstedet, og forinden hos Boets Curator Procurator Dahlstrøm i Nyekjøbing. Hvilket herved bekiendtgiøres. Christiansholm den 9de November 1838. C. Møller, Skifteforvalter i Boet. Jndkaldelse.
Lolland-Falsters Stifts-Tidende, 1838-11-16
Creditorerne efter den her paa Gaarden afdøde Sadelmager August Wilhelm Penter, indkaldes herved med lovbefalet 12 Ugers Varsel, til at anmelde deres Fordringer for undertegnede committerede Skifteforvalter ved Baroniet Guldborgland. Durebygaard den 8de November 1838. M. Rasmussen. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-11-18
Lollands Falsters Stifts dende. No 134.
Lolland-Falsters Stifts-Tidende, 1838-11-18
Søndagen den 18 November.
Lolland-Falsters Stifts-Tidende, 1838-11-18
Udenlandske Nyheder. England. Lord Durhams Proclamation har i London sat alle Penne i Bevægelse, da den der er modtagen paa en meget forskjellig Maade. Tory bladene ere i høi Grad forbittrede over Lordens Fremfærd, og synes isærdeleshed at være misfornøiet med den Appel til den offentlige Mening, som hans Proclamation indeholder. Hvad de ministerielle Blade angaaer, da ere de vel ingenlunde tilfredse med Lord Durhams Opførsel, men behandle ham dog med langt mere Skaansel end Torierne. Det engelske Admiralitet, der oftere har været beskyldt af Torierne for at det lod den engelske Flaade forfalde, har i den bekiendte Admiral Charles Napier, fundet en ligesaa indsigtsfuld som dygtig Forsvarer. Den oftomtalte Handelstractat mellem England og Tyrkiet findes nu bekjendtgjort i de engelske Aviser, hvor man seer at Tractaten er fordeelagtigere for England end man tidligere havde antaget.
Lolland-Falsters Stifts-Tidende, 1838-11-18
Efter et Tory-Blad skal der i Ostindien være Uenighed mellem Generalgouverneuren og Overbefalingsmanden over Tropperne, saa at man venter en Forandring blandt de høiere Embedsmænd. Mellem den engelske og tyrkiske Flaade hersker endnu en meget god Forstaaelse, derimod har Efterretningen om at den forenede engelske og tyrkiske Flaade skulde gaae til Constantinopel tilligemed en russisk Flaade fra det sorte Hav ikke bekræftet sig.
Lolland-Falsters Stifts-Tidende, 1838-11-18
Frankrig. Moniteuren af 7de dennes indeholder endelig den saalænge ventede kongelige Ordonants, hvorefter Pairerne og de Deputerede sammenkaldes til den 17de December. Som en Følge af denne Ordonants er der allerede blandt Bladene opstaaet Strid om hvem der skal være Præsident i Deputeretkammeret, til hvilken Post Hr. Dupin unægtelig har de fleste Chancer, skjøndt han egentlig ikke er yndet af noget Partie, men netop denne Omstændighed gjør og at Partierne lettere forenes om at vælge ham. Denne Gang paastaaer dog den egentlige Oppositionspresse, at dersom Dupin ikke lover er at lade sig henrive af Kongens Magt, og ikke at understøtte et uparlamentarisk Ministerium, vil hele Oppositionen stemme for Odillon Barrot. Ministeriet har nylig tilsendt alle Militair cheferne et Circulaire, hvori det opfordrer dem til saa meget som mueligt at hindre den venskabelige Omgang mellem Borgerne og Militairet, en Bestemmelse, der naturligviis overalt finder megen Misbilligelse. Den schweizerske patriotiske Association har gjennem Bladet "Helvetie tilskrevet den uafhængige franske Presse en Tak Adresse for deres ædle Forsvar for den Svagere mod den Stærkere, et Foretagende, der just ikke har behaget den franske Regjering. Fra Algier har Regjeringen nyelig havt Efterretninger efter hvilke Abdel Kader skal være falden i en Kamp mod Ain Maidis Behersker, dog venter man Bekræftelse paa denne vigtige Efterretning. Viser den sig sand, da kan Frankrig glæde sig over at være bleven befriet fra en farlig Fjende. Jtalien. J Rom skal der for Tiden arbeides meget stærkt paa at bevæge de østerrigske Tropper til at forlade Kirkestatens Gebeet, samt Franskmændene til at rømme Ancona. Østerrig skal og findes villig til at trække sine Tropper tilbage, hvorimod Ludvig Philip nødig vil rømme Ancona saa kort for Deputeretkammeret skal samles, da han frygter for, at dette skal give Oppositionen Anledning til stærke Angreb paa Ministeriet. Da man i Rom har erfaret, at der paa Grund af Pavens sidste Allocution skal være Tale om fra preussiske Side at afbryde al diplomatisk Forbindelse med Paven, saa søger man herfra at vise det for Preussen skadelige af et saadant Skridt, ligesom man og gjør sig Umage for at vise Gavnligheden af at Preussen modtager en pavelig Runtius i Berlin. Rygtet om at de italienske Stater skulle danne en Foederation fornyer sig atter, og man paastaaer at Fyrst Metternich skal være for Planen. Spanien. Her er aldeles ingen Forandring, foregaaet, og man lever endnu stadig i Frygt for at Uroligheder skal udbryde i Madrid og Saragossa. Vel har der endnu begge Steder været roligt, men Stemningen er dog saadan, at man ikke kan stole paa varig Rolighed. General Narvaez er nylig uden Regjeringens Vidende kommen til Madrid, men har tillige aflagt Regjeringen Forsikkringer om sin Hengivenhed, hvorefter der mellem ham og Nationalgarden hersker den bedste Forstaaelse.
Lolland-Falsters Stifts-Tidende, 1838-11-18
J et nyligt udkommen Skrift, har Greven af Campuzano erklæret, at Grunden til at Frankrig viser saa liden Jnteresse for den spanske Sag, maa søges i at Frankrig og Østerrig har indgaaet en hemmelig Convention til Fordeel for Prætendenten, og at den østerrigske Gesandt, Grev Appony, har mere Jndflydelse paa de Franskes Konge end Conseilspræsidenten, Grev Mols. Don Carlos har udstædt en almindelig Amnestie for dem af hans Modstandere, der frivilligen ville nedlægge Vaabnene, men man fæster ingen Lid til hans Løvter.
Lolland-Falsters Stifts-Tidende, 1838-11-18
Belgien. Om Forhandlingerne ved Londoner-Conferencerne hersker endnu bestandig total Uvidenhed, og som en Følge heraf sættes idelig mange Rygter i Omløb, saaledes paastaaer nu nogle Blade at ogsaa Frankrig skal have erklæret sig for at Luxemburg afstaaes til Holland, medens derimod nogle Amsterdamer Blade erklære, at det ene er den franske Gesandts Jntriquer, der hindre Conferencerne fra at komme til noget endeligt Resultat i disse Anliggender.
Lolland-Falsters Stifts-Tidende, 1838-11-18
Rusland. Jfølge Efterretninger fra Constantinopel, har den russiske General i Eircassien udstædt en Opfordring til Tscherkesserne om at underkaste sig Rusland, hvilken Opfordring paa det bestemteste er bleven afslaaet, i det Ticherkesserne tillige i meget stærke Udtryk omtale Ruslands per fide Politik imod Tyrkiet, hvorhos de sluttelig true enhver, der fra Rusland komme med Fredsforslag, med Døden.
Lolland-Falsters Stifts-Tidende, 1838-11-18
Fædrelandet. Antallet af Passagererne, som Dampskibet Løven har overført fra Kiel til Wordingborg og omvendt, udgjorde fra 26de April til 29de October d. A. 1797, og paa Mellemstationerne 817, saa at med bemeldte Dampskib i Alt er bleven befordret 2584 Personer; dog hedder det i Kieler Corresp. Blatt, at Entrepreneuren ved dette Foretagende ved Jndtægterne kun har dækket Udgifterne med Jndbegreb af Assurance.
Lolland-Falsters Stifts-Tidende, 1838-11-18
Det Gensd'armerie, som udelukkende er bestemt til at understøtte Toldvæsenet paa den sydlige Grændse af Holsteen, skal, efter Forlydende, bestaae af 41 Mand, hvortil de 3 i Hertugdømmerne cantonnerende Cavallerie=Regimenter skulle afgive et forholdsmæssigt Antal Underofficerer og Gemene. Man nævner Ritmester v. Unzer som bestemt til Chef for samme. (A. M.)
Lolland-Falsters Stifts-Tidende, 1838-11-18
Ved den nu tilendebragte danske juridiske Examen have af de 23 Candidater, som have underkastet sig den, 11 erholdt Characteren Beqvem, nemlig J. N. Bollerup, N. G. Hjort, T. F. Mendes, C. J. Møller, J. W. Mørch, P. B. Neess, C. F.S. Petersen, C. A. G. Rambusch, S. P. Roed, O. W. Synnestvedt og J. W. Wilstrup, 12 Characteren Ei ubeqvem, nemlig J. A. H. Abel, H.J. P. Blesberg, P. F. Brodersen, E. J. Carlsen, C. J. C. Dall, J. S. J. Ditzel, A. H. F. J. Erichson, P. W. J. Gensen, F. T. Møller, F. S. Neess, T. C. S. F. Rasmussen og J. N. Tengstedt. Den franske Chargs d'Affaires ved det danske Hof har tilstillet Red. af den berl. Tid. en af den franske Finantsminister under 12 Septbr. d. A. udstedt Bekjendtgjørelse, hvori der udloves en Belønning af 36,000 Fres til Opfinderen af en Sort Papir, som gjør enhver Udslettelse af den derpaa staaende Skrift umulig. Bekjendgjørelsen indeholder tillige en af Videnskabernes Academie i sammes trykte Rapport af 6te Februar 1837 given Anviisning til en saadan Papirssorts Fabrication, uden dog at gjøre det til en udelukkende betingelse at rette sig efter denne. Concurrenterne have inden den 1ste Octbr. 1839 at indlevere til Finantsministeriets General Secretariat Prøver paa saadant Papir, i det Mindste 25 Ark, som da bedømmes af en dertil nedsat Commission, førend Concurrenterne behøve at skride til Forfærdigelsen af det Qvantum, der fordres som betingelse for at vinde den udsatte Belønning, nemlig 500 Riis. Dette Qvantum leveres senest 3 Maaneder efter at Commissionens Kiendelse er bleven Vedkommende meddeelt, og de Concurrenter, som ikke opnaae Prisen, erholde en Godtgjørelse, som fastsættes af Commissionen og approberes af Finantsministeren. Papiret skal være af Format som det franske saakaldte Skjol=Papir (øen, og leveres i Hefter paa 25 ikke sammenlagte Halvark, hvert 25 Centimetre langt og 3, C. bredt. Nærmere Underretning kunne Concurrenterne erholde i det franske Finantsministeriums General Secretariat.
Lolland-Falsters Stifts-Tidende, 1838-11-18
Jfølge Altona Mercur skal i Fremtiden ved Overdragelsen af ældre Apotheker Privilegier saavelsom ved Meddelelsen af nye for Hertugdømmerne erlægges en Recognition til Forbedringen af Universitetet i Kiel. At Apothekernes Næringsvei, ligesaavel som flere andre paalægges en saadan Afgivt, til almeennyttige Øiemed, ansees saa meget billigere som den ved den tiltagende Befolkning og det vor ende Forbrug af Medicin er bleven betydelig meere indbringende end tilforn, og netop i den sidste Tid er begyndt at blive Gienstanden for mercantilske Speculationer. Efter Sigende vil der blive meddeelt Privilegier til Apothekers Anlæg i Ahrens burg, Reinfeld, Burg (i Ditmarsken) og Gramm i det Slesvigske og for hver betales en Recognition af 2000 Rbd. Courant.
Lolland-Falsters Stifts-Tidende, 1838-11-18
J sin Oversigt over Kjøbenhavns Handel i af vigte October Maaned, bemærker Kjøbenhavnsposten, om Aarsagen til de stedsenstigende Kornpriser Følgende: Efterat man nu har faaet Kundskab om Udfaldet af Høsten i de forskjellige europæiske Lande, viser det sig, at, medens Høsten i flere Lande har været god, har den atter i andre været slet, og disse trænge derfor til Tilførsel. Der findes sikkert kun enkelte Aar i Kornhandelens Historie, i hvilke de ældre Forraad saaledes overalt have været ryddede eller udsolgte, som i dette, og netop dette overordentlige Tilfælde, i Forening med, at Kornet, selv i de Lande, hvor Høsten har været god, dog ikke er blevet bjerget i tør Tilstand og derfor kræver en god Behandling, forinden det kan udskibes, bidrager meget til, at Priserne holde sig paa deres høie Standpunkt. J England og især i Skotland var endnu endeel Korn ikke indhøstet i October Maaned, og det har sikkert ikke naaet sin fulde Modenhed; der er ei heller nogen Tvivl om, at England trænger til Tilførsel, især af den Kornart, hvoraf Landet frembringer mest, nemlig Hvede. Denne er ogsaa stegen overalt i Priis, og ikke mindre hos os. J Begyndelsen af Maaneden kjøbte man sjællandsk og lollandsk Hvede til 6 1/2 a 7 Rbd.,men den er senere stegen til 8 1/2 Rbd.; ja der er endog kjøbt Hvede paa Leverance til at modtage til Foraaret for 9 Rbd. pr. Tde. Paa Grund af disse høie Priser have ogsaa Brændeviinsbrænderne tildeels begyndt at benytte Rug og Byg til deres Brænderier.
Lolland-Falsters Stifts-Tidende, 1838-11-18
Jfølge Kjøbenhavnsposten ere flere af de danske Borgere som lede Tab ved Opbringelsen af danske Skibe kort førend Krigen i Aaret 1807 udbrød, indgaaede til den roeskildske Stænderforsamling med en Petition om at forhielpes til Skadeserstatning.
Lolland-Falsters Stifts-Tidende, 1838-11-18
J Torsdags Morges var en stor Mængde, Mennesker strømmet ud til Amager for at see Worms Henrettelse, som Rygtet havde fortalt at skulde skee paa denne Dag, men de bleve firerede; han lever endnu, og forberedes daglig til Døden af Visby. J Commissionstidenden læses et Digt af Worm, skrevet af ham Natten imellem 4de og 5te Novbr.,der – tolker det Ønske at hans Liig maa vorde begravet paa Assistentskirkegaarden, som altid har været et af hans Yndlingspadseresteder. Det sidste Vers lyder saaledes: "Modertaare fra det knuste Hjerte. Flyder ved sin tabte Yndlings Liig; Kan en Moders Taare, hendes Smerte, Verden, kan det ei forsone Dig? Vil Du nægte mine Been sin Hvile Paa det Sted, der var mig, og saa kjær Skal paa Graven aldrig Blomster smile? Verden, med mit Støv forsonet vær! Nykjøbing. Den af Hr. Skibsbygmester, Dresler byggede Brig Henriette drægtig 65 Commercelæster afgik i Fredags herfra Byen for at gaae til Kjøbenhavn og videre til Liverpool for Hambro & Søns Regning, men maatte efter en kort Seilads ned af Fjorden formedelst Modvind vende tilbage. Skjøndt Vinden hverken var gunstig eller stærk, hævdede dog Skibet den Dom, alle Kyndige tidligere havde fældet om det, at det nemlig var en udmærket Seiler. Hr. Dresler har saaledes aflagt den meest fyldestgiørende Prøve paa sin Dygtighed for det Fag, hvorfor han har offret sig, og det er derfor glædeligt at kunne tilføie, at der atter i Vinter vil blive begyndt paa et mindre Fartøi, saa at der er megen Udsigt til at Byen fremdeles vil drage Nytte af en Jndustrie green, hvortil den ifølge sin Beliggenhed fuldelig egner sig.
Lolland-Falsters Stifts-Tidende, 1838-11-18
Ladningen af den ved Hesnæs indstrandede svenske Galease Elida er nu ilandbragt og bestaaer som tidligere meldt af Jern og Planker. Det Biergede anslaaes til Værdi af circa 1000 Rbd.
Lolland-Falsters Stifts-Tidende, 1838-11-18
Skipper Møller, der med sin førende Jagt Helene", strandede paa Als Rev Natten til den 15de f. M., er i Fredags Formiddag ankommen hertil i godt Behold.